Боян Бойчев
Върни се

chitanka.info

Ти си тръгна и защо ли

Светът отново е скован от лед?

Немеят болни голите тополи,

Разхождам се безсмислен и проклет.

Върни се… Стига да речеш.

Не ме залъгвай, че ще те разлюбя,

Ще ме забравиш — не се залъгвай ти,

Аз всеки ден отново ще се влюбвам

И пак за мене ще си мислиш ти.

Дните ми са сиво пепелище,

Небето го закрива самота,

Гасне и последното огнище,

Съхнат и последните цветя —

След тебе не остана нищо.

Но пак пулсират думи в утринта:

Върни се… Стига да поискаш.

февруари 1999 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.